#

# ROMÂNIA

Județul CLUJ

Consiliul Local al COMUNEI

VALEA IERII

COD FISCAL 5562115

PROIECT DE HOTĂRÂRE

nr. …77…..… din 21.11. 2023

 privind aprobarea contractării unui împrumut în valoare de 1.000.000 lei, în conformitate cu prevederile art. 1 din Ordonanța de urgență a Guvernului nr. 92/2023 privind aprobarea unori măsuri fiscal-bugetare, prin acordarea unor împrumuturi din Trezoreria Statului

Având în vedere temeiurile juridice, respectiv prevederile:

1. art.1 alin. (5), art.120 și ale art. 121 alin. (1) și (2) din Constituția României, republicată;
2. art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
3. art. 7 alin. (2), precum și ale art. 1.166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte;
4. art. 129 alin. (1), alin. (2) lit. b) și alin. (4) lit. b) și ale art. 155 alin. (1) lit. c) și alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
5. art. 13 din Ordonanța de urgență a Guvernului nr. 64/2007 privind datoria publică, aprobată cu modificări și completări prin Legea nr. 109/2008, cu modificările și completările ulterioare;
6. art. 61 - 66 și ale art. 761 din Legea nr. 273/2006 privind finanțele publice locale, cu modificările și completările ulterioare;
7. art. 2 lit. c), k), p), art. 5 alin. (1), art. 6, 9 și 10 din Ordonanța Guvernului nr. 119/1999 privind controlul intern/managerial și controlul financiar preventiv, republicată, cu modificările și completările ulterioare;
8. art. 1 din Ordonanța de urgență a Guvernului nr. 92/2023 privind aprobarea unor măsuri fiscal-bugetare, prin acordarea unor împrumuturi din Trezoreria Statului;
9. Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare,

ținând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

Luând act de:

1. referatul de aprobare prezentat de către primarul comunei Valea Ierii în calitatea sa de inițiator, înregistrat cu nr. 6303/21.11.2023;
2. raportul compartimentului de resort din cadrul aparatului de specialitate al primarului, înregistrat cu nr. 6306/21.11.2023;
3. viza de control financiar preventiv propriu acordată asupra acestui proiect de operațiune;
4. avizul comisiei de specialitate nr.1 a Consiliului Local Valea Ierii,

în temeiul prevederilor art. 139 alin. (1) și alin. (3) lit. b), coroborate cu cele ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

Consiliul Local alcomunei Valea Ierii adoptă prezenta hotărâre:

Art. 1.- Se aprobă contractarea de la Ministerul Finanțelor a unui împrumut din venituri din privatizare în valoare de 1.000.000 lei (fără zecimale), cu o maturitate de maximum 5 ani.

Art. 2.- Contractarea împrumutului prevăzut la art. 1 se face pentru proiectul "Servicii integrate inteligente pentru reducerea numărului de persoane marginalizate din comuna Valea Ierii, județul Cluj", Contract de finantare POCU/140/4/2/115269 înregistrat la O.I.R.P.O.S.D.R.U. Regiunea Nord-Vest la nr.8367/21.09.2018 și pentru proiectul "Achiziție utilaj și echipamente adiacente pentru deszăpezire în comuna Valea Ierii, Județul Cluj", Contract de finanțare nr.C 1920074X206761309951 încheiat cu Agenția pentru Finanțarea Investițiilor Rurale, pentru care va fi întocmită cererea pentru autorizarea contractării împrumutului.

Art. 3.- Din bugetul local al comunei Valea Ierii se asigură integral plata serviciului anual al datoriei publice locale aferent împrumutului prevăzut la art. 1.

Art. 4.- (1) Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a comunei Valea Ierii următoarele date:

1. hotărârea Comisiei de autorizare a împrumuturilor locale, precum și orice modificări și/sau completări ale acesteia;
2. valoarea împrumutului contractat, în valuta de contract;
3. gradul de îndatorare a Comunei Valea Ierii;
4. durata serviciului datoriei publice locale, cu precizarea perioadei de grație și a perioadei de rambursare a împrumutului;
5. dobânzile, comisioanele și orice alte costuri aferente fiecărei finanțări rambursabile;
6. plățile efectuate din fiecare finanțare rambursabilă.
7. Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.

Art. 5. - Cu ducerea la îndeplinire a prezentei hotărâri se însărcinează primarul comunei Valea Ierii.

Art. 6. - Prezenta hotărâre se comunică, prin intermediul secretarului general al comunei, în termenul prevăzut de lege, primarului comunei și prefectului județului Cluj și se aduce la cunoștință publică prin afișarea la sediul primăriei, precum și pe pagina de internet www.e-comune.ro/primaria-valea-ierii-cj.

 Proiect inițiat de primar, Avizat:

 Dorin Nap Secretar general al comunei,

 Nelia-Crenguța Mariș